pythainlp/thai-wiki-dataset-v3 huggingface dataset:
องคชาต

องคชาต (penis) เป็นอวัยวะเพศของเพศชายที่ใช้สืบพันธ์ และทำหน้าที่เป็นท่อปัสสาวะ มีลักษณะเป็นท่อนยาว อยู่ภายนอกร่างกายของเพศชาย ตรงบริเวณหัวหน่าวทำหน้าที่เป็นทางผ่านของปัสสาวะและน้ำกาม&nbsp;ประกอบไปด้วยกล้ามเนื้อฟองน้ำ&nbsp;(corpus cavernosum) 1 คู่ และท่อปัสสาวะบางส่วน กล้ามเนื้อลักษณะฟองน้ำ ทำหน้าที่ในการกักเก็บเลือด เมื่อมีอารมณ์ทางเพศทำให้เกิดการแข็งตัวขององคชาต เพื่อให้สามารถสอดใส่องคชาตเข้าไปภายในช่องคลอดของเพศหญิง ที่ปลายองคชาตเป็นจุดรวมของเส้นประสาท ซึ่งไวต่อการกระตุ้นความรู้สึกทางเพศ ซึ่งส่วนนี้เปรียบเทียบได้กับคลิตอริสของเพศหญิง
== การแข็งตัวขององคชาต ==
การที่อวัยวะเพศจะแข็งตัว สมองจะต้องส่งสัญญาณที่จะควบคุมระดับฮอร์โมนของเพศชาย เพื่อให้การไหลเวียนของเลือดไปสู่อวัยวะเพศ รวมทั้งกล้ามเนื้อภายในอวัยวะเพศ แกนอวัยวะเพศชายซึ่งมี 2 แกน ลักษณะคล้ายฟองน้ำ เมื่อมีเลือดแดงวิ่งเข้าไปเต็มที่ เลือดดำถูกปิดกั้นอยู่ระยะหนึ่ง จึงทำให้อวัยวะเพศแข็งตึงขึ้น
== อ้างอิง ==
== แหล่งข้อมูลอื่น ==
The Icelandic Phallological Museum - Contains photos of penises of almost all mammals in Iceland
Summary Penis Size data
Kinsey Institute on the penis 
Intersex Society of North America
อวัยวะ
กายวิภาคศาสตร์ของมนุษย์
อวัยวะเพศ
บุรุษเวชศาสตร์
องคชาต
เทอร์มินัส

เทอร์มินัส (Terminus) เป็นดาวเคราะห์ในจินตนาการ ปรากฏในนิยายวิทยาศาสตร์ชุดสถาบันสถาปนาของไอแซค อสิมอฟ
เทอร์มินัสเป็นดวงดาวที่อยู่บริเวณขอบกาแลกซี่ ไกลที่สุดนับจากศูนย์กลางของกาแลกซี่ เทอร์มินัสเป็นดาวเคราะห์เพียงดวงเดียวในระบบดาวฤกษ์ที่มันโคจรอยู่ บริเวณพื้นผิวดาวแทบไม่มีธาตุโลหะอยู่เลย แต่ยังเป็นดาวที่มนุษย์อาศัยอยู่ได้ ดาวเคราะห์ที่ใกล้เคียงที่สุดคือ อนาครีออน ซึ่งอยู่ห่างออกไป 8 พาร์เซค (26 ปีแสง)
ประวัติของเทอร์มินัสเริ่มขึ้นในช่วงใกล้ล่มสลายของจักรวรรดิสากลจักรวาล โดยฮาริ เซลดอน ผู้คิดอนาคตประวัติศาสตร์ได้ทำนายว่าจักรวรรดิใหม่จะเกิดขึ้นมาหลังช่วงล่มสลายของจักรวรรดิเก่าเป็นเวลา 30,000 ปี แต่สามารถย่นระยะเวลานั้นลงเหลือ 1,000 ปีได้ เซลดอนจึงส่งนักอนาคตประวัติศาสตร์จำนวนหนึ่งมาเตรียมความพร้อมในการก่อตั้งจักรวรรดิใหม่ที่เทอร์มินัส โดยมีฉากบังหน้าเป็นคณะผู้จัดทำสารานุกรม Encyclopedia Galactica
== ดูเพิ่ม ==
บรรณพิภพในจักรวาลของอสิมอฟ
พิภพในสถาบันสถาปนา
บันเทิงคดีแนววิทยาศาสตร์
Seznam planet série Nadace#Terminus
Stiftelseserien#Platser
ทรานทอร์

ทรานทอร์ (Trantor) เป็นชื่อดาวเคราะห์และเขตการปกครองในจินตนาการ ปรากฏในนิยายวิทยาศาสตร์ชุดสถาบันสถาปนาของไอแซค อสิมอฟ
ทรานทอร์เป็นดาวเคราะห์หลวงของจักรวรรดิสากลจักรวาล มีเนื้อที่ทั้งหมด 194,000,000 ตร.กม. โดยพื้นที่ทุกส่วนยกเว้นเขตพระราชวังจักรพรรดิถูกปกคลุมโดยโดมโลหะ มีประชากรอาศัยทั้งหมดประมาณ 45 พันล้านคน
== ประวัติศาสตร์ ==
ในนิยายเรื่องลาแล้วโลก ได้บรรยายประวัติศาสตร์ช่วงแรกของทรานทอร์ไว้ว่า ดาวเคราะห์ 5 ดวงของสาธารณรัฐทรานทอร์ได้ขยายตัวเป็นสหพันธรัฐทรานทอร์ ก่อนจะเป็นจักรวรรดิทรานทอร์ และครอบครองพื้นที่ทั้งหมดของจักรวาลจนกลายเป็นจักรวรรดิสากลจักรวาลในที่สุด
ในช่วงปลายของทรานทอร์ สถาปนศักราชที่ 260 ผู้นำฝ่ายกบฏชื่อกิลมอร์ (Gilmore) ได้เข้ายึดทรานทอร์ ทำให้จักรพรรดิต้องหนีไปอยู่ดาวเคราะห์ Delicass หลังการล่มสลายของทรานทอร์ โดมโลหะบางส่วนได้ถูกรื้อถอนออก และกลายเป็นพิภพสำหรับเกษตรกรรม ประชากรลดลงอย่างรวดเร็วจาก 45 พันล้านคนเหลือประมาณ 1 ร้อยล้านคนเท่านั้น
ไอแซค อสิมอฟได้ใช้จักรวรรดิโรมันเป็นแบบอย่างในการสร้างจักรวรรดิสากลจักรวาล และทรานทอร์ได้อิทธิพลมาจากโรม ทรานทอร์ยังเป็นแบบอย่างของดาวคอรัสซานท์ในภาพยนตร์ชุดสตาร์ วอร์ส
พิภพในสถาบันสถาปนา
Seznam planet série Nadace#Trantor
Stiftelseserien#Platser
สถาบันสถาปนา (หนังสือ)

สถาบันสถาปนา เป็นนิยายวิทยาศาสตร์แต่งโดยไอแซค อสิมอฟ โดยเป็นหนังสือเล่มแรกในนิยายชุดสถาบันสถาปนา สถาบันสถาปนาเป็นการตีพิมพ์เรื่องสั้นที่มีเนื้อหาต่อเนื่องกันจำนวน 5 เรื่อง พิมพ์ครั้งแรกเมื่อ ค.ศ. 1951
== เรื่องสั้นในเล่ม ==
รายชื่อเรื่องสั้นทั้ง 5 เรื่อง
The Psychohistorians
The Encyclopedists
The Mayors
The Traders
The Merchant Princes
== การตีพิมพ์ในไทย ==
สถาบันสถาปนาฉบับภาษาไทยแปลโดยบรรยงก์ ได้รับการตีพิมพ์ 5 ครั้งจากสำนักพิมพ์ต่างๆ
สำนักพิมพ์คอลเลจบุ๊ค (พ.ศ. 2518) ในชื่อ "Spectrum 4:สถาบันสถาปนา"
สำนักพิมพ์ออบิท (พ.ศ. 2525) ในชื่อ "โลกอนาคต:สถาบันสถาปนา"
สำนักพิมพ์ไต้ฝุ่น (พ.ศ. 2532) ในชื่อ "โลกอนาคต:สถาบันสถาปนา"
สำนักพิมพ์สร้างสรรค์-วิชาการ (พ.ศ. 2539) ในชื่อ "โลกอนาคต:สถาบันสถาปนา"
สำนักพิมพ์โปรวิชั่น (พ.ศ. 2545) ในชื่อ "โลกอนาคต:สถาบันสถาปนา"
== ดูเพิ่ม ==
นิยายออนไลน์ฉบับเต็ม แปลโดย บรรยงก์ 
บันเทิงคดีแนววิทยาศาสตร์
สถาบันสถาปนา
ไอแซค อสิมอฟ
ตัวละครที่ฆ่าตัวตาย
Stiftelseserien#Stiftelsen
สถาบันสถาปนาและจักรวรรดิ

สถาบันสถาปนาและจักรวรรดิ (Foundation and Empire) เป็นนิยายวิทยาศาสตร์แต่งโดยไอแซค อสิมอฟ พิมพ์ครั้งแรกเมื่อ ค.ศ. 1952 โดยเป็นหนังสือเล่มที่สองในนิยายชุดสถาบันสถาปนา ต่อจากสถาบันสถาปนา และตามด้วยสถาบันสถาปนาแห่งที่สอง
เนื้อหาในเรื่องแบ่งเป็นสองส่วน คือ The General (ท่านนายพล) จับความเกี่ยวกับขุนศึกเบล ริโอเซ่ ของจักรวรรดิสากลจักรวาลเก่าที่เข้ามาคุกคามสถาบันสถาปนา ส่วนครึ่งหลังคือเรื่อง The Mule (มโนมัย) เกิดขึ้นหลังครึ่งแรกประมาณหนึ่งร้อยปี โดยสถาบันสถาปนาถูกคุกคามอีกครั้งจากมโนมัย บุคคลลึกลับที่มีพลังจิต
== ดูเพิ่ม ==
นิยายออนไลน์ฉบับเต็ม แปลโดย บรรยงก์ 
บันเทิงคดีแนววิทยาศาสตร์
สถาบันสถาปนา
ไอแซค อสิมอฟ
Stiftelseserien#Stiftelsen och imperiet
จีนี่ เรคคอร์ด

จีนี่ เรคคอร์ด (genie records) เป็นชื่อสังกัดค่ายเพลงย่อยในเครือบริษัท จีเอ็มเอ็ม แกรมมี่ ในแนวเพลงร็อกเป็นหลัก มีนายวิเชียร ฤกษ์ไพศาล เป็นผู้ก่อตั้งและอดีตกรรมการผู้จัดการบริษัท
== ศิลปินในปัจจุบัน ==
ศิลปินเดี่ยว
วงดนตรี
== ศิลปินที่เคยมีผลงานในสังกัดจีนี่ เรคคอร์ด ==
กบ Taxi (อัลบั้ม Exit)
เชษฐา ยารสเอก
ดาจิม
ไท ธนาวุฒิ
บรรเจิด สินธุ
ปานเวทย์ ไสยคล้าย (อัลบั้ม:V Friend)
ป้าง นครินทร์ กิ่งศักดิ์
วรรธนา วีรยวรรธน
โรสแมรี่ คาฮันดิง (ย้ายมาจากค่าย แลมด้าทรี)
วาสนา
วิสาห์ อัทธเสรี (อัลบั้ม Visa)
ศรีพรรณ ชื่นชมบูรณ์ (อัลบั้ม: อ้นออกเทป)
สุเมธ & เดอะปั๋ง
สุนทรี
หนุ่ย นันทกานต์
เอกมัย
โอ้ เสกสรรค์
ABnormal
Big Apple
Blissonic
Budokan
Cocktail
Cotton บัติ
Day Tripper (อัลบั้ม The Day Tripper)
Ebola (อัลบั้ม 5:59 AM.)
Fly (อัลบั้ม Modifly)
I-ZAX
Kala
No More Tear
Quantum
Rampage
Ray ( ประจักษ์ สงค์อิ่ม )
Saturday Seiko
Senorita
Skaberry
Six C.E (ปัจจุบันเปลี่ยนชื่อวงเป็น Boom Boom Cash ทำเพลงแนวแดนซ์)
SOFA
Super Glue
Tea for Three
Venus
2 Become 1 (ลุลา & คริสทีน)
25 Hours
3DC
== ระยะเวลาของศิลปินที่อยู่ในค่าย ==
==โปรเจ็กต์พิเศษ==
อัลบั้ม Intro 2000 (2542)
อัลบั้ม Meeting (2544)
เพลงประกอบละคร สุภาพบุรุษลูกผู้ชาย (2546)
อัลบั้ม Meeting 2 Meeting Again (2547)
อัลบั้ม Showroom Vol.1 (2547)
อัลบั้ม Showroom Vol.2 (2548)
อัลบั้ม วันฟ้าใหม่ (2548)
อัลบั้ม Play (2552)
เพลงประกอบภาพยนตร์ SuckSeed ห่วยขั้นเทพ (2554)
อัลบั้ม Genie Fest 16 ปีแห่งความร็อก (2557)
อัลบั้ม Showroom Vol.3 (2559) ++ ผลงานออกบางส่วน
อัลบั้ม Genie Fest 19 ปีกว่าจะร็อกเท่าวันนี้ (2561)
อัลบั้ม Play 2 (2561)
== คอนเสิร์ตรวมศิลปิน ==
== แหล่งข้อมูลอื่น ==
เว็บไชต์อย่างเป็นทางการ
เฟซบุ๊กทางการ
ค่ายเพลงแนวร็อก
จีเอ็มเอ็ม แกรมมี่
ซอ

ซอ เป็นเครื่องดนตรีไทยชนิดหนึ่งจำพวกเครื่องสาย ทำให้เกิดเสียงโดยการใช้คันชักสีเข้ากับสายที่ขึงเอาไว้
== ส่วนประกอบ ==
คันทวน
ลูกบิด
กะโหลก
หน้าซอ
สาย
รัดอก
== ประเภท ==
ซอด้วง ซอสองสาย มีเสียงแหลม ก้องกังวาน คันทวนยาวประมาณ 72 ซม
ซออู้ ซอสองสาย ตัวกะโหลกทำด้วยกะลามะพร้าว โดยตัดปาดกะลาออกเสียด้านหนึ่ง และใช้หนังลูกวัวขึงขึ้นหน้าซอ กว้างประมาณ 13 – 14 ซม
ซอสามสาย มีขนาดใหญ่กว่าซอด้วงหรือซออู้ และมีลักษณะพิเศษ คือมีสามสาย มีคันชักอิสระ กะโหลกซอมีขนาดใหญ่ นับเป็นเครื่องดนตรีที่มีความสง่างามชิ้นหนึ่งในวงเครื่องสาย ผู้เล่นจะอยู่ในตำแหน่งด้านหน้าของวง
== อ้างอิง ==
แนะนำเครื่องดนตรีไทย
เครื่องดนตรีไทย
เครื่องสาย
กถาสริตสาคร

กถาสริตสาคร เป็นหนังสือรวบรวมนิทาน ตำนานต่างๆ ของอินเดีย แต่งโดยนักปราชญ์ชาวกัศมีร์ชื่อ โสมเทวะ เมื่อราวคริสต์ศตวรรษที่ 11 นับเป็นหนังสือที่มีชื่อเสียงมากที่สุดเล่มหนึ่งของอินเดีย คำว่า "กถาสริตสาคร" เป็นภาษาสันสกฤต หมายถึง "มหาสมุทรแห่งสายน้ำของเรื่องเล่าต่างๆ"
กถาสริตสาคร มีเนื้อหา 18 เล่ม 124 บท มีบทร้อยกรองมากกว่า 21,000 บท ที่แต่งเสริมเนื้อหาในส่วนร้อยแก้ว นิทานเรื่องหลักนั้นเป็นการเล่าเรื่องผจญภัยของเจ้าชายนรวหนทัตตะ โอรสของพระเจ้าอุทยนะในตำนาน มีการแต่งนิทานจำนวนมากประกอบกับเนื้อเรื่องหลัก ทำให้กลายเป็นแหล่งรวมนิทานอินเดียที่ยาวที่สุด
ตำนานกล่าวว่า กถาสริตสาครนั้น ส่วนใหญ่อิงจากงานเขียนเรื่อง พฤหัตกถา ของคุณธฺย ในภาษาไปศาจี จากตอนใต้ของอินเดีย แต่พฤหัตกถาฉบับกัษมิร์ที่โสมเทวะใช้เป็นแหล่งเนื้อหานั้น อาจแตกต่างไปจากฉบับของไปศาจี เพราะมีพฤหัตกถาหลงเหลืออยู่สองฉบับ ในกัศมีร์ (นอกเหนือจากพฤหัตกถาโศลกสังเคราะห์ ของพุทธสวามิน จากเนปาล)
ลักษณะการเล่านิทานในกถาสริตสาครนั้น (หรือในเนื้อหาหลักของพฤหัตกถา) คล้ายกับการเล่าเรื่องปัญจตันตระ นั่นคือ เป็นเรื่องที่ผูกโยงมาจากท้องถิ่นต่างๆ มากมายในโลกนี้
ประวัติการแปลในภาษาไทย เสฐียรโกเศศ และ นาคะประทีป เคยร่วมกันแปลถ่ายทอดนิทานชุดนี้ออกเป็นภาษาไทย เมื่อ พ.ศ. 2499
== อ้างอิง ==
The Katha Sarit Sagara, or Ocean of the Streams of Story, Translated by C.H.Tawney, 1880
นิทาน
วรรณคดีภาษาสันสกฤต
คันตาตา

คันตาต้า (Cantata) ในภาษาอิตาเลียน แปลว่า "เพลงร้อง" ในสมัยของบาคได้มีการแต่งเพลงประเภทนี้ขึ้นเพื่อสองจุดประสงค์ คือ หนึ่งใช้ในประกอบกิจกรรมทางศาสนา สองใช้ในกิจกรรมนอกศาสนา บาคได้เรียบเรียงบทเพลงเป็นเรื่องราวที่เกี่ยวข้องกับกิจกรรมดังกล่าว โดยประกอบไปด้วยส่วนที่บรรเลงและส่วนการขับร้อง ซึ่งจะใช้ทั้งเครื่องดนตรีประเภทเดี่ยวและวงดุริยางค์ นักร้องเดี่ยวและวงประสานเสียง ผสมกับอย่างมีชีวิตชีวาคล้ายคลึงกับบทเพลงประเภท ออราทอริโอ (Oratorio) หรือ อุปรากร (Opera) แต่จะไม่มีการสร้างฉากประกอบการแสดง
การเรียกชื่อคันตาต้าแต่ละบทนั้น จะนิยมใช้เนื้อร้องตอนแรกมาตั้งเป็นชื่อของบทเพลง
คำศัพท์ดนตรี
คันตาตา
ออร์แกน

ออร์แกน (organ, กรีก: ὄργανον ออร์กานอน)  เป็นเครื่องดนตรีสากล ออร์แกนมีประวัติในการประดิษฐ์ที่ยาวนานมาตั้งแต่สมัยโรมัน และมีความสำคัญควบคู่มากับศาสนาคริสต์เลยทีเดียว คำว่า organ นั้น ก็มาจากภาษาละติน organum ซึ่งเป็นชื่อที่ใช้เรียกเครื่องดนตรีชนิดหนึ่ง ที่มีชื่อว่า hydraulis
ต้นกำเนิดเสียงของออร์แกนมาจากลม ซึ่งมีแหล่งกำเนิดหลายวิธีซึ่งในสมัยโบราณก็ต้องใช้แรงคนในการผลิตลม เมื่อลมถูกบังคับให้ไหลผ่านท่อที่มีขนาดต่างๆกันก็จะเกิดเสียงที่มีความถี่แตกต่างกัน ท่อที่ใช้ในการสร้างออร์แกนนั้น อาจจะเป็นไม้ หรือโลหะ ก็ได้ ซึ่งจะส่งผลให้มีเสียงที่แตกต่างกัน และออร์แกนหนึ่งเครื่อง สามารถทำเสียงต่าง ๆ ได้เท่า ๆ กับเครื่องดนตรีหลายชิ้นมารวมกัน ดังนั้น ออร์แกนจึงสามารถเล่นได้ทั้งแนวทำนอง และแนวเดินเบส โดยไม่ต้องพึ่งพาเครื่องดนตรีอื่นใด ดังนั้น ในสมัยก่อนนั้น ออร์แกนจึงถือเป็นเครื่องดนตรีที่มีประสิทธิภาพสูงที่สุดในบรรดาเครื่องดนตรีทั้งปวง
ออร์แกนได้รับฉายาว่าเป็นราชาแห่งเครื่องดนตรีตะวันตก เนื่องจากมีความซับซ้อนในการประดิษฐ์ และขนาดที่ใหญ่ ออร์แกนที่ใหญ่ที่สุดในโลกอยู่ที่ แอตแลนติกซิตีคอนเวนชันฮอล ที่เมืองแอตแลนติกซิตี รัฐนิวเจอร์ซีย์ สหรัฐอเมริกา ซี่งมีจำนวนไปป์ถึง 33,000 ไปป์
เครื่องลิ่มนิ้ว
เครื่องลม
ออร์แกน
เรควีเอ็ม

เรควีเอ็ม (requiem) เป็นบทเพลงศาสนาคริสต์ที่ใช้ในพิธีศพ แต่ส่วนใหญ่ปัจจุบันจะใช้แสดงเพื่อการฟังในคอนเสิร์ตมากกว่าพิธีศพจริง ๆ ซึ่งจะประพันธ์โดยให้วงดุริยางค์ กับนักร้องเดี่ยว และวงขับร้องประสานเสียง เนื้อร้องที่ใช้นำมาจากพระคัมภีร์ บทที่มีความสำคัญ ได้แก่ เรควีเอ็มของโมซาร์ท, บราห์มส์, ฟอเร, แวร์ดี และแบร์ลิออส โมซาร์ทได้แต่งบทเพลงนี้เป็นบทสุดท้ายในชีวิตของเขา ว่ากันว่ามีชายลึกลับคนหนึ่งจ้างให้แต่งขึ้นแต่มารู้ภายหลังอีกทีคือ เคานต์วัลเซกก์ ซึ่งเป็นขุนนางในสำนักพระราชวัง แต่ก็นับเป็นผลงานที่มีความโดดเด่นชิ้นหนึ่ง ส่วนบราห์มส์แต่งเพลงนี้เป็นภาษาเยอรมัน
==ตัวอย่างเพลงเรควีเอ็ม==
Missa Solemnis - เบโธเฟน
Requiem - แวร์ดี
German Requiem - บราห์มส์
Requiem - แบร์ลิออส
ประเพณีเกี่ยวกับความตาย
คำศัพท์ดนตรี
เรควีม
บทเพลงตอนมหาทรมาน

บทเพลงตอนมหาทรมาน (Passion music) เป็นบทเพลงทางศาสนา มีเนื้อหาเกี่ยวกับการพิพากษาและการตรึงไม้กางเขนของพระเยซู ซึ่งมักจะมีการแสดงในช่วงเทศกาลอีสเตอร์ บทเพลงนี้เป็นบทเพลงขนาดใหญ่ และมีการประพันธ์มากันแต่โบราณ เนื้อเพลงที่นำมาเขียนจะนำมาจากพระคัมภีร์ (Gospel) ซึ่งก็มีผู้เขียนหลายคน ได้แก่ ยอร์น มาระโก มัทธิว ผู้ประพันธ์เพลงที่สำคัญ คือ ไฮน์ริช ชึทซ์, โยฮัน เซบัสทีอัน บัค และโยเซ็ฟ ไฮเดิน
คำศัพท์ดนตรี
เพลงชุด

เพลงชุด (suite) คือ บทประพันธ์ที่ประกอบด้วยบทเพลงหลาย ๆ บท นำมาบรรเลงต่อกันเป็นชุด ซึ่งอาจจะเป็นเรื่องราว หรือเป็นลักษณะของการรวมเพลงประเภทใดประเภทหนึ่ง มีการกำหนดลักษณะของการประพันธ์ไว้อย่างแน่นอน โดยแต่ละท่อนมักจะเป็นลักษณะของจังหวะเต้นรำโดยอยู่ในบันไดเสียงเดียวกัน จึงมีอีกชื่อเรียกว่า dance suite บทเพลงประเภทนี้พบได้มากในอุปรากรและบัลเลต์
== ลักษณะ ==
ลักษณะของเพลงชุดแบ่งได้ 2 ลักษณะใหญ่ ได้แก่
บารอกสวีต (Baroque Suite) เป็นเพลงชุดในยุคบารอก โดยเพลงชุดเหล่านี้ประกอบด้วยจังหวะเต้นรำลักษณะต่างๆ แต่ไม่นิยมนำมาเล่นเพื่อเต้นรำจริง เป็นเพลงที่บรรเลงเพื่อการฟังเท่านั้น รูปแบบเพลงชุดในยุคบารอกมักจะเริ่มต้นด้วยบทนำคือ ตอนนำ (prelude) แล้วตามด้วยเพลงจังหวะเต้นรำดังต่อไปนี้
* allemande เพลงเต้นรำของชาวเยอรมัน จังหวะเร็วปานกลาง
* courante เพลงเต้นรำของชาวฝรั่งเศส จังหวะเร็ว
* sarabande เพลงเต้นรำของชาวสเปน จังหวะช้า
* gigue เพลงเต้นรำของชาวไอริช จังหวะเร็ว
* เพลงเต้นรำลักษณะใดลักษณะหนึ่ง
: ระหว่าง sarabande และ gigue จะเป็นเพลงเต้นรำตามที่ผู้ประพันธ์เลือกเอง ซึ่งมักจะเป็นเพลงเต้นรำต่อไปนี้ Gavotte, Bourree, Minuet, Polonaise, Passepied หรือ Rigaudon นอกจากนี้บทเพลงชุดบางบท มีการสอดแทรกด้วยท่อนที่แสดงแนวทำนองที่ไพเราะ ไม่เป็นจังหวะเต้นรำ เพื่อเปลี่ยนอารมณ์ผู้ฟังให้แตกต่างไป ท่อนที่เน้นแนวทำนองเช่นนี้ เรียกว่า แอร์ (air)
มอเดิร์นสวีต (modern suite) เป็นบทเพลงที่มีหลายท่อน ประพันธ์ขึ้นสำหรับวงออร์เคสตรา บางครั้งใช้ในความหมายของดนตรีบรรยายเรื่องราวที่มีหลายท่อนจบ เช่น Scheherezade โดยริมสกี-คอร์ซาคอฟ เป็นต้น
== ตัวอย่าง ==
Water Music Suite - Handel
Suite No. 2 in B minor - Bach
Peer Gynt Suite - Grieg
Garmen Suite - Bizet
Nutcraker Suite - Tchaikovsky
The Sleeping Beauty Suite - Tchaikovsky
Swan Lake - Tchaikovsky
Mary Janos Suite - Kodaly
เพลงชุด
คำศัพท์ดนตรี
กองทัพเรือ

กองทัพเรือ หมายถึง กองกำลังทางทหารที่ปฏิบัติการทางน้ำ และมีหน้าที่ป้องกันประเทศทั้งในลำน้ำและในท้องทะเลหลวง กิจการของกองทัพเรือนั้นได้รวมเอาทั้งกิจการนาวิกโยธินซึ่งเป็นทหารเรือฝ่ายบก และกิจการการป้องกันชายฝั่งด้วย ในประเทศที่มีขนาดใหญ่มาก เช่น สหรัฐ จะแยกกิจการเหล่านี้เป็นเหล่าทัพย่อยต่างหากเพื่อให้เกิดความสะดวกในการบริหารจัดการองค์กร
== ดูเพิ่ม ==
รายชื่อกองทัพเรือ
กองทัพเรือไทย
กองทัพเรือ (วันพีซ)
ระฆังเรือ
กองเรือนาวี (Naval fleet)
* กองเรือสหราชอาณาจักร - กองเรือใหญ่ (Grand Fleet), กองเรือบ้าน (Home Fleet), กองเรือแอตแลนติก (Atlantic Fleet)
* กองเรือเยอรมนี - กองเรือทะเลหลวง (High Seas Fleet)
* กองเรือรัสเซีย - กองเรือบอลติก (Baltic Fleet), กองเรือทะเลดำ (Black Sea Fleet), กองเรือแปซิฟิก (Pacific Fleet)
* กองเรือญี่ปุ่น - กองเรือผสม (Combined Fleet), กองเรือที่ 1 (1st Fleet), กองเรือที่ 2 (2nd Fleet)
* กองเรือสหรัฐ - กองเรือที่ 7 ของสหรัฐ (United States Seventh Fleet), กองเรือแปซิฟิกของสหรัฐ (United States Pacific Fleet)
* กองเรือจีน - กองเรือทะเลตะวันออก (East Sea Fleet), กองเรือเป่ย์หยาง (Beiyang Fleet)
* กองเรือฝรั่งเศส - กองเรือเมดิเตอร์เรเนียนของฝรั่งเศส (French Mediterranean Fleet), กองเรือแอตแลนติกของฝรั่งเศส (French Atlantic Fleet)
กองทัพเรือ
ฮกไกโดะ

redirect จังหวัดฮกไกโด
วัตต์

วัตต์ (watt, สัญลักษณ์ W) เป็นหน่วยเอสไอของกำลัง ตั้งชื่อตามเจมส์ วัตต์ ตัวอย่างพลังงานในหน่วยวัตต์ เช่น หลอดไฟที่ใช้ตามบ้านใช้ 100 วัตต์ ขณะที่เขื่อนฮูเวอร์ผลิตไฟฟ้าได้สองพันล้านวัตต์
1 วัตต์ มีค่าเท่ากับ 1 จูลของพลังงานต่อวินาที
โวลต์ วัตต์ แอมป์ แตกต่างกันอย่างไร
โวลต์ (volt หรือ V) คือหน่วยที่ใช้เรียกเพื่อบอกขนาดของแรงดันไฟฟ้าในบ้าน อาทิ 220 V หมายถึง ขนาดของแรงดันไฟฟ้าเท่ากับ 220 โวลต์ (ประเทศไทยก็ใช้ไฟระบบนี้)
แอมแปร์ หรือ แอมป์ (ampere หรือ A) คือหน่วยที่ใช้เรียกสำหรับบอกปริมาณของกระแสไฟฟ้าที่ไหลผ่านตัวนำ หรืออุปกรณ์ไฟฟ้านั่นเอง อาทิ 5 A หมายถึง ปริมาณกระแสไฟฟ้าที่ไหลผ่านเท่ากับ 5 แอมแปร์
วัตต์ คือหน่วยวัดกำลังไฟฟ้าที่เป็นตัวบอกพลังงานไฟฟ้าของอุปกรณ์หรือเครื่องใช้ไฟฟ้า แต่ละชนิดใช้ในการทำงาน เช่น หลอดไฟ 100 วัตต์ หมายความว่า หลอดไฟกินไฟ 100 จูลต่อวินาที
1 W = 1 J/s = 1 นิวตัน เมตร ต่อวินาที = 1 kg·m2·s−3
== หน่วยพหุคูณ ==
ตารางวัตต์กับเมกะวัตต์
ตารางวัตต์กับแรงม้า
ตารางวัตต์กับกิโลวัตต์
หน่วยวัด
หน่วยอนุพัทธ์เอสไอ
หน่วยกำลัง
รอก

รอก เป็นอุปกรณ์ช่วยอำนวยความสะดวกในการเคลื่อนย้ายสิ่งของ มีลักษณะเป็นล้อ โดยร้อยไว้กับเชือกหรือเคเบิล รอกถูกออกแบบมาเพื่อใช้ในการเคลื่อนย้ายสิ่งของให้สะดวกขึ้น หรือในระบบรอกบางชนิดใช้ในการผ่อนแรง รอกเป็นหนึ่งในเครื่องจักรพื้นฐานหกชนิด (คาน พื้นเอียง ลิ่ม สกรู ล้อและเพลา รอก) รอกเเบ่งเป็น 5 ชนิด 1.รอกเดี่ยวตายตัว 2.รอกเดี่ยวเคลื่อนที่ 3.รอกพวง1 4.รอกพวง2 5.รอกพวง3
== แหล่งข้อมูลอื่น ==
รายละเอียด ลูกรอก
กลศาสตร์
เครื่องกลอย่างง่าย

เครื่องกลอย่างง่าย หรือเครื่องผ่อนแรง ในทางฟิสิกส์ เป็นอุปกรณ์ที่ใช้แรงเพียงอย่างเดียวในการทำงาน เมื่อแรงหนึ่งมากระทำกับวัตถุทำให้เกิดการเคลื่อนย้ายที่ของวัตถุ โดยแรงที่กระทำผ่านทางระบบจะใช้แรงน้อยกว่าแรงที่กระทำโดยตรง โดยอัตราส่วนระหว่างแรงทั้งสองนี้ถือว่าเป็นข้อได้เปรียบเชิงกล
เครื่องกลอย่างง่ายทั้งหกชนิด โดยมีสัญลักษณ์แสดงถึงรูปร่างของเครื่องกลนั้น ได้แก่
พื้นเอียง (Inclined plane) =N
ล้อและเพลา (Wheel and axle) =O
คาน (Lever) =T
รอก (Pulley) =U
ลิ่ม (Wedge) =V
สกรู (Screw) =Y
เครื่องมือ
วิศวกรรมเครื่องกล
Universal Networking Language

Universal Networking Language (UNL) อยู่ในสาขาการแปลด้วยเครื่อง เป็นภาษาประดิษฐ์เพื่อเป็นภาษาแกน (pivot language) ในการแปลกึ่งอัตโนมัติจากภาษาต้นทางซึ่งเป็นภาษาธรรมชาติไปสู่เอกสารที่เขียนด้วยภาษาแกน โดยเอกสารที่เขียนในภาษาแกนนี้จะสามารถแปลไปเป็นภาษาธรรมชาติปลายทางอื่น ๆ ได้
โครงสร้างหลักของเอกสารยูเอ็นแอลคือมโนทัศน์ (concept) และความสัมพันธ์ระหว่างมโนทัศน์ โดยมโนทัศน์ในยูเอ็นแอลไม่ได้ถูกนิยามขึ้นโดยภาษาทางการ (formal language) แต่ใช้คำศัพท์ในภาษาธรรมชาติคือภาษาอังกฤษที่เทียบเท่า ร่วมกับการระบุข้อจำกัดเพื่อแก้ไขความคลุมเครือของศัพท์ในภาษาธรรมชาติ
ภาษาศาสตร์คอมพิวเตอร์
การแปลด้วยเครื่อง
การแปล
คลิปช์

คลิปช์ (Klipsch) เป็นเครื่องเสียงระดับสูงจากสหรัฐอเมริกา บริษัทก่อตั้งในเมืองโฮป รัฐอาร์คันซอ โดย พอล คลิปช์ ในชื่อ คลิปช์แอนด์แอซโซซิเอตส์ (Klipsch and Associates) ในปี พ.ศ. 2489 (ค.ศ. 1946) โดยในปัจจุบันสำนักงานใหญ่ย้ายมาอยู่ที่เมืองอินเดียแนโพลิส ในรัฐอินดีแอนา สินค้าหลักของคลิปช์คือ ลำโพงเครื่องเสียงที่ใช้ตามบ้าน
== แหล่งข้อมูลอื่น ==
เว็บไซต์อย่างเป็นทางการ
เครื่องเสียง
บริษัทของสหรัฐ
บริษัทที่ก่อตั้งในปี พ.ศ. 2489
หมู่เกาะคุก

หมู่เกาะคุก (Cook Islands; Kūki 'Āirani) เป็นประเทศหมู่เกาะแบบมีสัมพันธ์เสรีกับประเทศนิวซีแลนด์ ตั้งอยู่ในมหาสมุทรแปซิฟิกตอนใต้ ประกอบไปด้วยเกาะน้อยใหญ่จำนวน 15 เกาะ มีพื้นที่ทั้งหมด  เขตเศรษฐกิจจำเพาะของหมู่เกาะคุก (EEZ) กินอาณาเขตถึง   ของมหาสมุทร
นิวซีแลนด์มีบทบาทในการดูแลด้านการป้องกันประเทศและด้านการต่างประเทศ แต่อำนาจเหล่านี้จะต้องได้รับการหารือกับรัฐบาลหมู่เกาะคุกก่อน ในสมัยปัจจุบันนั้น หมู่เกาะคุกได้มีนโยบายการต่างประเทศที่มีความอิสระมากขึ้น ประชาชนชาวหมู่เกาะคุกนั้นถือสัญชาตินิวซีแลนด์ และสัญชาติชาวเกาะคุกด้วย ซึ่งสัญชาตินี้ไม่ได้ให้แก่ชาวนิวซีแลนด์ทุกคน หมู่เกาะคุกเป็นสมาชิกแห่งประชาคมแปซิฟิกตั้งแต่ปี ค.ศ. 1980
บริเวณที่อยู่อาศัยหลักของหมู่เกาะคุกนั้นตั้งอยู่บนเกาะราโรโตงา (13,007 คน ในการสำรวจสำมะโนประชากรปี ค.ศ. 2016) อันเป็นที่ตั้งของสนามบินนานาชาติราโรโตงา นอกจากนี้ยังมีชาวหมู่เกาะคุกอาศัยอยู่ในประเทศนิวซีแลนด์จำนวนมาก ในการสำรวจเมื่อปี ค.ศ. 2013 มีชาวหมู่เกาะคุกถึง 61,839 คน
รายได้สำคัญของหมู่เกาะคุกมาจากการท่องเที่ยว ซึ่งเป็นอุตสาหกรรมอันดับหนึ่งของประเทศ โดยมีนักท่องเที่ยวกว่า 168,000 คนในปี ค.ศ. 2018  เนื่องด้วยความอุดมสมบูรณ์ของทรัพยากรธรรมชาติ อีกทั้งยังมีการส่งผลไม้ขายออกนอกประเทศอีกด้วย
== อ้างอิง ==
==  ดูเพิ่ม ==
Gilson, Richard. The Cook Islands 1820–1950. Wellington, New Zealand: Victoria University Press. 1980. 
== แหล่งข้อมูลอื่น ==
– รัฐบาลหมู่เกาะคุก
Cook Islands News – ข่าวและหนังสือพิมพ์
Chief of State and Cabinet Members. CIA.
Cook Islands. The World Factbook. Central Intelligence Agency.
Cook Islands. จาก UCB Libraries GovPubs.
ประเทศนิวซีแลนด์
ประเทศในเขตโอเชียเนีย
ประเทศที่เป็นเกาะ
 
ประเทศที่ใช้ภาษาอังกฤษเป็นภาษาทางการ
อดีตอาณานิคมของอังกฤษ
รัฐและดินแดนที่ก่อตั้งในปี พ.ศ. 2508
พอลินีเชีย
ตำบลมะขามคู่

ตำบลมะขามคู่ เป็นตำบลหนึ่งอยู่ในอำเภอนิคมพัฒนา จังหวัดระยอง มีพื้นที่ 108 ตารางกิโลเมตร มีประชากรในปี พ.ศ. 2562 จำนวน 12,920 คน ประกอบด้วย 7 หมู่บ้าน ประชากรส่วนใหญ่ประกอบอาชีพ ทำไร่ และทำโรงงานอุตสาหกรรม มีถนนหลักสาย 36 และ 3375 ตัดผ่าน ทั้งพื้นที่ของตำบลมะขามคู่บริหารโดยเทศบาลตำบลมะขามคู่ ได้ยกฐานะจากองค์การบริหารส่วนตำบลมะขามคู่ เมื่อวันที่ 27 มิถุนายน พ.ศ. 2548 โดยมีนายกเทศมนตรีปัจจุบันชื่อ มนูญ วงษ์ประยูร
== อาณาเขตติดต่อ ==
ตำบลมะขามคู่มีอาณาเขตติดต่อกับตำบลอื่น ๆ ดังนี้
ทิศเหนือ ติดต่อกับตำบลพนานิคม
ทิศตะวันออก ติดต่อกับตำบลนิคมพัฒนา
ทิศตะวันตก ติดต่อกับตำบลเขาไม้แก้ว
ทิศใต้ ติดต่อกับตำบลสำนักท้อน
== หมู่บ้าน ==
ตำบลมะขามคู่ประกอบด้วย 7 หมู่บ้าน ได้แก่
หมู่ที่ 1 หนองหว้า
หมู่ที่ 2 ชากนอก
หมู่ที่ 3 มะขามคู่
หมู่ที่ 4 ขนำไร่
หมู่ที่ 5 ชากเจ้าเดียว
หมู่ที่ 6 ชากอ้อย
หมู่ที่ 7 เขาจอมแห
== อ้างอิง ==
มะขามคู่
มะขามคู่
อำเภอนิคมพัฒนา
อาณาจักรพระนคร

อาณาจักรพระนคร (ចក្រភពអង្គរ จกฺรภพองฺคร) หรือ อาณาจักรเขมร (ចក្រភពខ្មែរ จกฺรภพขฺแมร) บ้างเรียก อาณาจักรขอม เป็นคำที่นักประวัติศาสตร์ใช้เรียกประเทศกัมพูชาในช่วงคริสต์ศตวรรษที่ 9–15 ซึ่งเป็นช่วงที่ประเทศนี้เป็นจักรวรรดิพุทธ-ฮินดูอยู่ในเอเชียตะวันออกเฉียงใต้ จักรวรรดิแห่งนี้วิวัฒนาการขึ้นจากอารยธรรมโบราณที่เรียกฟูนันและเจนละซึ่งปกครองหรือเป็นเจ้าประเทศราชอยู่ในเอเชียตะวันออกเฉียงใต้ภาคพื้นดินส่วนใหญ่ ตลอดจนบางส่วนของจีนใต้ โดยมีอาณาเขตตั้งแต่ปลายคาบสมุทรอินโดจีนไปทางเหนือจนถึงมณฑลยูนนานในประเทศจีนปัจจุบัน และทางตะวันตกจากประเทศเวียดนามไปจนถึงประเทศเมียนมา
มรดกที่โดดเด่นที่สุดของอาณาจักรพระนคร คือ เมืองพระนคร ซึ่งเป็นเมืองหลวงของอาณาจักรนี้ในช่วงรุ่งเรืองที่สุด โบราณสถานอลังการหลายแห่งในเมืองพระนคร เช่น นครวัด และปราสาทบายน เป็นเครื่องยืนยันถึงความมหาศาลของอำนาจ ราชทรัพย์ ศิลปะ วัฒนธรรม วิทยาการทางสถาปัตยกรรม และระบบความเชื่ออันหลากหลายในอาณาจักรนี้ ภาพถ่ายจากดาวเทียมแสดงให้เห็นว่า ในช่วงคริสต์ศตวรรษที่ 11–12 ซึ่งอาณาจักรพระนครเจริญถึงขีดสุดนั้น อาณาจักรพระนครเป็นชุมชนเมืองที่ใหญ่ที่สุดในโลกก่อนยุคอุตสาหกรรม นักวิจัยยังเห็นว่า อาณาจักรพระนครเป็นแห่งแรกในโลกที่ก่อตั้งระบบสาธารณสุข โดยมีสถานพยาบาลสาธารณะถึง 102 แห่ง
ตามประเพณีแล้ว อาณาจักรพระนครเริ่มต้นใน ค.ศ. 802 เมื่อพระเจ้าชัยวรมันที่ 2 ทรงประกาศพระองค์เป็นพระเจ้าจักรพรรดิที่พนมกุเลน และอาณาจักรพระนครสิ้นสุดลงเมื่ออาณาจักรอยุธยาเข้ายึดเมืองพระนครใน ค.ศ. 1431 แต่สาเหตุที่แท้จริงที่ทำให้อาณาจักรพระนครล่มลายนั้นยังคงเป็นที่สงสัยของนักวิชาการ นักวิจัยเห็นว่า ปัญหาหนึ่งในอาณาจักรนี้ คือ การที่เกิดฝนมรสุมสลับไปมากับภาวะร้อนแล้งซึ่งสร้างความเสียหายแก่โครงสร้างพื้นฐาน
== การเปลี่ยนแปลงดินแดน ==
พื้นที่อาณาจักรพระนครระบายด้วยสีแดง
ไฟล์:Map-of-southeast-asia 900 CE.png|ค.ศ. 900 (พ.ศ. 1443)
ไฟล์:Map-of-southeast-asia 1000 - 1100 CE.png|ประมาณ ค.ศ. 1000 - 1100 (พ.ศ. 1543–1643)
ไฟล์:Map-of-southeast-asia 1300 CE.png|ประมาณ ค.ศ. 1300 (พ.ศ. 1843)
ไฟล์:Map-of-southeast-asia 1400 CE.png|ประมาณ ค.ศ. 1400 (พ.ศ. 1943)
==รายพระนามพระมหากษัตริย์พระนคร==
{| class="wikitable" style="text-align: center;font-size:90%;"
|- style="background-color:#DCDCDC;: bold"
| colspan= 5
สิงห์นักปั่น

สิงห์นักปั่น   เป็นการ์ตูนญี่ปุ่นวาดโดย มาซาฮิโตะ โซดะ
== เนื้อเรื่อง ==
เป็นเรื่องของเด็กชายที่รักจักรยานเป็นชีวิตจิตใจ โนโนมูระ เทรุ ซึ่งเพิ่งได้รถจักรยานคันแรกในชีวิต แต่กลับต้องย้ายมาอยู่ "เมืองแห่งเนิน" ที่ไม่มีใครใช้จักรยาน แล้วจุดเริ่มต้นของตำนานก็เริ่มขึ้น ณ ที่แห่งนั้น โดยโนโนมูระได้พยายามขึ้น "เนินที่2" ซึ่งเป็นเนินที่สูงเป็นอันดับ 2 ของเมืองแห่งเนิน ตั้งแต่วันแรกที่มาถึง โดยในการขึ้นครั้งแรกนั้นเทรุไม่สามารถผ่านเนินที่2 ได้ และในวันถัดมาเทรุได้นำจักรยานคู่ใจไปหยอดน้ำมันที่ร้านจักรยานซึ่งมีเพียงร้านเดียวในเมืองแห่งเนิน และด้วยแรงกระตุ้นจากพี่สาว โนโนมูระ ซายูริเทรุก็สามารถพิชิตเนินที่ 2 ได้สำเร็จ หลังจากนั้นเทรุก็พิชิตได้ทุกเนินในเมืองแห่งเนิน ก่อนจบ ม.ต้น เทรุก็ได้พบว่ามีนักปั่จักรยานคนอื่นที่เร็วกว่าเขาในทางขึ้นเนิน นั่นคือยูตะ(คู่แข่งและเพื่อนสนิท)ที่มีจุดบกพร่องคือการขึ้นเนิน ก็ทำให้เทรุได้รู้ว่า โลกนี้มีเนินที่ใหญ่กว่าเนินที่หนึ่ง และได้ออกสู่โลกกว้าง
== ตัวละคร ==
== รายชื่อตอน ==
การ์ตูนญี่ปุ่น